રાજકોટ તા.૯ : શહેરમાં ગત શનીવારે રાત્રે યોજાયેલા હું આત્મકથા છું કાર્યક્રમને ભાવકો,ભાષાપ્રેમીઓએ મનભરીને માણ્યો હતો. હેમુ ગઢવી મીની થિયેટરમાં યોજાયેલા આત્મકથાના મંચનમાં લોકો ઉમટી પડ્યા હતા. ૯ વાગ્યાનો સમય હતો પરંતુ એ પહેલાં દસ મિનિટ અગાઉથી હોલ પેક થઇ ગયો હતો. સંખ્યાબંધ લોકોએ પગથિયાં પર બેસીને, પાછળ ઉભા રહીને કાર્યક્રમ માણ્યો હતો. પોણી કલાક પછી જયારે પાંચ મિનિટના વિરામની જાહેરાત થઇ ત્યારે દર્શકોએ કહ્યું હતું કે અમે બહાર નહીં જઇએ. અમને મજા આવે છે. અને આખો સળંગ કાર્યક્રમ ચાલ્યો હતો.